Document ID: 31998R0843

KOMISSION ASETUS (EY) N:o 843/98,
annettu 22 päivänä huhtikuuta 1998,
neuvoston asetuksen (EY) N:o 2200/97 muuttamisesta raivauspalkkioon oikeutettujen omena-, päärynä-, persikka- ja nektariinipuiden pinta-alojen jäsenvaltioiden välisen jaon osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon omenoiden, päärynöiden, persikoiden ja nektariinien yhteisön tuotannon tervehdyttämisestä 30 päivänä lokakuuta 1997 annetun neuvoston asetuksen (EY) N:o 2200/97 (1), ja erityisesti sen 1 artiklan 2 kohdan,
sekä katsoo, että
asetuksen (EY) N:o 2200/97 1 artiklan 2 kohdassa määritetään kyseisen artiklan 1 kohdassa säädettyyn raivauspalkkioon oikeutetun enimmäispinta-alan jako jäsenvaltioiden välillä; kyseisessä 2 kohdassa säädetään missä määrin ja mitä menettelyä noudattaen kyseistä jakoa voidaan muuttaa,
komission 1 päivään huhtikuuta 1998 mennessä saamien tietojen mukaan raivauspalkkiohakemukset koskevat tietyissä jäsenvaltioissa pienempiä pinta-aloja kuin edellä mainitussa 2 kohdassa tarkoitetut pinta-alat; käyttämättä jäävien pinta-alojen kokonaismäärä on tällöin 630 hehtaaria omenoiden ja päärynöiden osalta sekä 1 264 hehtaaria persikoiden ja nektariinien osalta; tällaiset pinta-alat olisi siirrettävä jäsenvaltioihin, joissa hakemukset koskevat suurempia pinta-aloja kuin edellä mainitussa 2 kohdassa tarkoitetut pinta-alat, ja ennen kaikkea jäsenvaltioihin, joissa markkinoilta vetäminen on tärkeintä suhteessa tuotantoon; alle noin 50 hehtaarin pinta-aloja ei kuitenkaan siirretä, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2200/97 1 artiklan 2 kohdan taulukko seuraavasti:
TAULUKON PAIKKA
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä huhtikuuta 1998.

Labels: 17
5
6